Folketing
2001-05-07

Jeg har lige et spørgsmål til fru Dorte Bennedsen. Fru Dorte Bennedsen gav udtryk for godt at vide, at det at bruge hash ikke nødvendigvis førte til brug af hårde stoffer. Jeg vil spørge fru Dorte Bennedsen, om hun er bekendt med en undersøgelse, der er lavet sidste år i Ribe Amt af 16-20-åriges brug af bl.a. ecstasy? Der viser det sig, at 90 pct. af brugerne af ecstasy har prøvet hash, altså har røget hash, og det er helt klart. Af dem, der ikke har brugt ecstasy, er der kun 30 pct., der har prøvet hash. Så det hænger uvægerligt sammen. Det var bare det, jeg ville spørge fru Dorte Bennedsen om.